**CONTRACT ACHIZITIE SOFT ERP SI SERVICII ADIACENTE**

**nr.\_\_\_\_\_\_\_\_\_\_\_\_\_\_data\_\_\_\_\_\_\_\_\_\_\_\_\_\_\_**

1. ***Părţile contractante***

**Societatea ,, Uzina Mecanica Sadu ,,SA**  **filiala a Companiei Nationale ,, Romarm ,,S.A**., Str.Parangului nr.59 , jud.Gorj , CUI RO 14373832,  J18/330/2001, telefon 0253463860 ,  nr. fax 0253463193 ,adresa de email:   [office@umsadu.ro](mailto:office@umsadu.ro) ;cont RO93RNCB0149042106660001, deschis la Banca BCR Tg JIu, reprezentat prin ing. MOTORGA DORIN -Director General si ec. OCHIAN CARMEN – Director Economic , în calitate de **Achizitor**, pe de o parte

**şi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

în calitate de **Prestator/furnizor**, pe de altă parte.

***2. Definiţii***

În prezentul contract următorii termeni vor fi interpretaţi astfel:

a)  ***Contract*** - prezentul contract şi toate anexele sale;

b) ***Achizitor şi Prestator/furnizor*** - părţile contractante, aşa cum sunt acestea numite în prezentul contract;

c) ***Preţul contractului*** -preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

d) ***Servicii*** *-* activităţi a căror prestare fac obiectul contractului;

e) ***Produse*** - echipamentele, maşinile, utilajele, piesele de schimb şi orice alte bunuri cuprinse în anexa/anexele la prezentul contract şi pe care prestatorul are obligaţia de a le furniza aferent serviciilor prestate conform contractului;

f) ***Forţa majoră***- reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului oricărei părţi, care nu se datorează greşelii sau vinei acestora, şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

*g)* ***Zi*** - zi calendaristică; ***An*** - 365 de zile.

***3. Interpretare***

3.1 - În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

3.2 - Termenul “zi” sau “zile” sau orice referire la zile reprezintă zile calendaristice dacă nu se specifică în mod diferit.

3.3 - Clauzele şi expresiile vor fi interpretate prin raportare la întreg contractul.

***Clauze obligatorii***

***4. Obiectul principal al contractului***

4.1 - Obiectul contractului de furnizare îl constituie achizitionarea de pachet soft ERP, servicii de implementare si instruire, astfel:

• Pachet software ERP- pentru 8 licente

• Prezentarea arhitecturii tehnice hardware si software (server, statii de lucru, sisteme de operare, sisteme antivirus server/clienți, soluții de backup, cerinte de retea) necesare pentru implementarea proiectului.

• Serviciile de asistenţă implementare ERP pentru realizarea functionalităţilor ERP convenite ( instalare, configurare, migrare date din aplicatiile actuale)

• Serviciile de asistenţa pentru adaptarea ERP la conditiile specifice societatii (activitati de lansare in productie materiale, SDV-uri, manopera, activitati urmarire productie)

• Serviciile de asistenţă pentru adaptarea ERP la conditile specifice de salarizare din societate.

• Serviciile de instruire a personalului Achizitorului, respectiv a administratorilor și a utilizatorilor desemnați de către Achizitor, la sediul societatii din Bumbesti-jiu, str. Parangului, nr.59.

• Serviciile post-implementare, pe toată perioada de garanție a ERP: asistenţă tehnică, suport şi mentenanţă licenţe şi implementare, asistență on-site.

4.2 - Pachet software ERP Include cel puţin modulele: contabilitate, vânzări, achiziţii, management financiar, stocuri, mijloace fixe, gestiunea contractelor, productie.

4.3 - Ecranul va fi configurabil pentru fiecare utilizator individual, astfel fiecare angajat va putea vizualiza și utiliza doar modulele la care are acces din sistem.

4.4 - Software ERP trebuie sa genereze toate declaratiile solicitate de legislatia in vigoare pentru ANAF, Casa de sanatate, INSSE inclusiv raportarea SAF-T.

***5. Preţul contractului***

Preţul convenit pentru îndeplinirea contractului, respectiv preţul produselor si serviciilor plătibil prestatorului este de **.......... lei** fără T.V.A, la care se adaugă T.V.A. în valoare de **.......... lei,** în total **.......... lei.**

Pretul contractului va fi platit in doua transe:

* 30% avans, in termen de 20 zile de la realizarea de catre Achizitor a arhitecturii prezentate de catre Furnizor si istalarea/configurarea ERP;
* 70% in termen de 20 zile de la semnarea procesului verbal de receptie finala.

Prețul convenit pentru îndeplinirea contractului, este cel declarat de furnizor în propunerea financiară, este ferm şi nu poate fi modificat.

Plata T.V.A.se efectuează în conformitate cu prevederile legale.

**6. *Durata contractului***

6.1 – Durata contactului este de 6 luni de la data semnarii acestuia.

6.2 – Termenul de implementare, (configurare, punere in functiune, migrare date, instruire a personalului privind modul de utilizare) a produselor ce fac obiectul acestui contract este de 180 zile de la data semnarii contractului de catre ambele parti. Termenul de implementare presupune urmatoarele etape:

- achizitionarea de catre Uzina Mecanica Sadu a echipamentelor hardware si a pachetelor software necesare pentru implementarea ERP, conform cerintelor Furnizorului;

- instalare si configurare ERP;

- plata 30% avans;

- instruire personal;

- migrare date din sofware existent in ERP;

- adaptare ERP la conditiile specifice activitatii Uzinei Mecanica Sadu;

- receptie finala ERP;

- plata finala.

6.4 – Prezentul contract inceteaza sa produca efecte la data expirarii termenului de garantie al produselor.

***7. Executarea contractului***

Executarea contractului începe în data semnării şi înregistrării prezentului contract de către ultima dintre părţi.

**8. *Documentele contractului***

8.1 - Documentele contractului sunt:

- propunerea tehnică;

- propunerea financiară.

- caiet de sarcini

***9.* *Obligaţiile principale ale furnizorului***

9.1 - Furnizorul se obliga sa livreze produsul si serviciile definite in prezentul contract la standardele si/sau performantele prezentate în propunerea tehnica si pct.4 din acest contract.

9.2 – (1) Prestatorul are obligaţia de a executa serviciile/furniza produsele prevăzute în contract cu profesionalismul şi promptitudinea cuvenite angajamentului asumat tacit şi în conformitate cu propunerea sa tehnică.

(2) Prestatorul se obligă să supravegheze furnizarea produsului/prestarea serviciilor, să asigure resursele umane, materialele, instalaţiile, echipamentele şi orice alte asemenea, fie de natură provizorie, fie definitivă, cerute de şi pentru contract, în măsura în care necesitatea asigurării acestora este prevăzută în prezentul contract sau se poate deduce în mod rezonabil din contract.

9.3 - Prestatorul este pe deplin responsabil pentru furnizarea produselor/prestarea serviciilor în conformitate cu cerinţele contractului, pct.4. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului (dupa caz).

9.4 - Prestatorul va considera toate documentele şi informaţiile care îi sunt puse la dispoziţie referitoare la prezentul contract drept private şi confidenţiale după caz, nu va publica sau divulga niciun element al prezentului contract fără acordul scris, prealabil, al achizitorului.

9.5 - Furnizorul se obliga sa asigure achizitorului suport tehnic service al produsului în perioada de garantie a acestuia.

9.6 - Prestatorul se obligă să respecte reglementările referitoare la condiţiile de muncă şi protecţia muncii .

9.7 - Prestatorul va respecta şi se va supune tuturor legilor şi reglementărilor în vigoare in Romania şi se va asigura că şi personalul său, salariat sau contractat de acesta, conducerea sa, subordonaţii acestuia şi salariaţii din teritoriu vor respecta şi se vor supune de asemenea aceloraşi legi şi reglementări.

9.8 - Furnizorul va asigura mentenanță și suport pe toată perioada de garanție a sistemului

informatic implementat (24 luni de la recepția acestuia).

9.10 - Furnizorul va stabili, de comun acord cu Achizitorul, formatul de conversie a datelor. Furnizorul va acorda asistenţă în elaborarea strategiei de conversie a datelor din formatul existent, participand efectiv la conversia datelor. Acest lucru este valabil atât pentru conversia automată cât şi pentru cea manuală.

9.11 - Prestatorul va asigura validarea activităţilor de conversie şi pregătirea datelor în format electronic, în vederea startării aplicaţiei şi efectuării testelor de acceptanţă.

9.12 - Furnizorul va valida arhitectura tehnica hardware si software (server, statii de lucru, sisteme de operare, sisteme antivirus server/clienți, soluții de backup, cerinte de retea) necesare pentru implementarea proiectului.

9.13 - Furnizorul va valida siguranţa şi securitatea sistemelor informatice ale achizitorului. Furnizorul va indica achizitorului măsurile preventive necesare cum ar fi: backup-ul regulat al datelor, monitorizarea erorilor şi a rezultatelor și va verifica luarea de către achizitor a acestor măsuri.

9.14 - Furnizorul va pune la dispoziţia Achizitorului documentaţia ERP necesară exploatării în bune condiţii a aplicaţiei livrate și implementate. Furnizorul va pune la dispoziţia Achizitorului materiale specifice, respectiv manuale de utilizare aferente fiecărui modul ERP pentru utilizatorii şi utilizatorii administratori. Manualele se vor preda Achizitorului atât în format electronic, cât și listat.

***10*. *Obligaţiile achizitorului***

10.1 - Achizitorul se obligă să recepţioneze furnizarea produselor /serviciile prestate dupa finalizarea implementarii.

10.2 - Achizitorul se obligă să plătească preţul către prestator în termen de 20 de zile calendaristice de la data primirii şi înregistrării facturii pentru plata avansului si facturii pentru plata finala.

10.3 - Achizitorul va pune la dispoziţia prestatorului cu promptitudine orice informaţii şi/sau documente pe care le deţine şi care pot fi relevante pentru realizarea contractului. Aceste documente vor fi returnate achizitorului la sfârşitul perioadei de execuţie a contractului.

10.4 - Achizitorul va colabora cu prestatorul pentru furnizarea informaţiilor pe care acesta din urmă le poate solicita în mod rezonabil pentru realizarea contractului.

***11.* *Sancţiuni pentru neîndeplinirea culpabilă a obligaţiilor***

11.1 - În cazul în care, din vina sa exclusivă, prestatorul nu reuşeşte să-şi execute obligaţiile asumate prin contract, atunci achizitorul are dreptul de a deduce din preţul contractului, ca penalităţi, o sumă echivalentă cu 0,01% din valoarea nerealizată a contractului pentru fiecare zi de întârziere până la îndeplinirea efectivă a obligaţiilor.

11.2 - În cazul în care achizitorul nu onorează facturile la termenul stabilit, atunci acesta are obligaţia de a plăti ca penalităţi, o sumă echivalentă cu 0,01% din valoarea contractului pe zi întârziere până la îndeplinirea efectivă a obligaţiilor.

11.3 - Nerespectarea de către părţi a obligaţiilor prevăzute în prezentul contract dă dreptul părţii lezate să considere contractul reziliat de plin drept fără nicio altă formalitate şi fără nicio altă procedură judiciară sau extrajudiciară.

***Clauze specifice***

***12. Începere, finalizare, întârzieri, sistare***

12.1 - Dacă pe parcursul îndeplinirii contractului prestatorul nu respectă prevederile caietului de sarcini, acesta are obligaţia de a notifica acest lucru, în timp util, achizitorului. Modificarea datei/perioadelor de prestare asumate în graficul de prestare se face cu acordul părţilor, prin act adiţional cu respectarea prevederilor legale în vigoare la data încheierii acestuia.

12.2 - În afara cazului în care achizitorul este de acord cu o prelungire a termenului de prestare, orice întârziere în îndeplinirea contractului dă dreptul achizitorului de a solicita penalităţi prestatorului.

***13. Recepţie şi verificări***

13.1 - Achizitorul are dreptul să testeze conformitatea functionarii software ERP si sa recepţioneze serviciile prestate în condiţiile stabilite prin prezentul contract. Conformitatea functionarii ERP cu specificatiile din prezentul contract si din propunerea tehnica se va cerifica prin proces verbal de receptie, semnat de comisia de receptie a Achizitorului si de reprezentantii Furnizorului.

13.2 - Achizitorul are dreptul de a verifica modul de furnizare/prestare a serviciilor pentru a stabili conformitatea lor cu prevederile prezentului contract si propunerii tehnice.

13.3 - Prestatorul are obligaţia de a remedia deficienţele semnalate,

***14. Plăţi şi daune-interese***

14.1 - Prestatorul va emite factura după recepţia documentelor care să certifice furnizarea produselor/prestarea serviciilor, stipulate în contract.

14.2 - Achizitorul are obligaţia de a efectua plata către prestator în termenul de 20 zile de la înregistrarea facturii la sediul achizitorului.

14.3 - Achizitorul va verifica respectarea cerinţelor solicitate cu serviciile prestate de către prestator, după care va confirma sau respinge factura emisă de prestator.

14.4 - Creditorul are dreptul la daune-interese pentru repararea prejudiciului pe care debitorul i l-a cauzat şi care este consecinţa directă şi necesară a neexecutării fără justificare sau, după caz, culpabile a obligaţiei.

***15. Ajustarea preţului contractului***

15.1 - Pentru serviciile prestate, plăţile datorate de achizitor prestatorului sunt tarifele declarate în propunerea financiară, anexă la prezentul contract.

15. 2 *-* Preţul contractului este ferm, în lei şi nu se ajustează.

***16. Amendamente***

16.1 - Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii prezentului contract.

16.2 - Părţile contractante au dreptul, pe durata îndeplinirii contractului, de a conveni, prin act adiţional, adaptarea acelor clauze afectate de modificări ale legii.

***17. Cesiunea***

17.1 - Prestatorul are obligaţia de a nu transfera total sau parţial obligaţiile sale asumate prin prezentul contract.

17.2 - Prestatorul poate cesiona dreptul său de a încasa valoarea contraprestaţiei furnizarea produsului/serviciilor prestate, în condiţiile prevăzute de dispoziţiile Codului Civil.

17.3 - Solicitările de plată către terţi pot fi onorate numai după operarea unei cesiuni în condiţiile art. 17.2.

***18. Forţa majoră***

18.1 - Forţa majoră este constatată de o autoritate competentă.

18.2 - Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

18.3 - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

18.4 - Partea care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

18.5- Dacă forţa majoră acţionează sau se estimează ca va acţiona o perioadă mai mare de 3 luni, fiecare parte va avea dreptul să notifice celeilaltepărţi încetarea de plin drept a prezentului contract, fără ca vreuna din părţi să poată pretindă celeilalte daune-interese.

***19. Soluţionarea litigiilor***

19.1 - Achizitorul şi prestatorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea prezentului contract.

19.2 - Dacă, după 15 zile de la începerea acestor tratative, achizitorul şi prestatorul nu reuşesc să rezolve în mod amiabil o divergenţă contractuală, fiecare parte poate solicita ca disputa să se soluţioneze de către instanţele judecătoreşti din Romania.

***20. Limba care guvernează contractul***

Limba care guvernează contractul este limba română.

***21. Comunicări***

21.1 (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii, cât şi în momentul primirii.

21.2 - Comunicările între părţi se pot face şi prin telefon, fax sau e-mail, având următoarele coordonate:

**Prestator**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Achizitor**

**Societatea Uzina Mecanica Sadu SA** ,

Adresa poştală: Str.Parangului nr.59 , jud.Gorj ,

telefon 0253463860 ,  nr. fax 0253463193 ,adresa de email :  [office@umsadu.ro](mailto:office@umsadu.ro)

Persoana de contact: Hoara Marius

***22. Legea aplicabilă contractului***

22.1. Contractul va fi interpretat conform legilor din România.

**23. Dispozitii finale**

23.1 Prezentul contract a fost încheiat astazi......... în doua exemplare originale, câte unul pentru fiecare parte contractantă.

**Achizitor**  **Prestator**

**SOCIETATEA U.M. SADU S.A.**

**filiala a COMPANIEI NATIONALE ROMARM S.A.**

**DIRECTOR GENERAL**

**Director  Economic :**

**Compartiment Juridic**